burgasdotpro/wikipedia huggingface dataset:
Joe Thornton

Joe Thornton, celým menom Joseph Eric Thornton (* 2. júl 1979, London, Ontário) je kanadský reprezentant v ľadovom hokeji.
Klubový hokej.
Joe Thornton je stredný útočník. Je 193 cm vysoký a váži 106 kg (údaj z roku 2007). Od sezóny 2005-06 hráva za San José Sharks v americkej NHL kam bol vymenený z Bostonu, kde dovtedy pôsobil ako kapitán, za útočníkov Marca Sturma, Wayna Primeau a za obrancu Brada Stuarta. Hneď prvá sezóna bola úspešná, podarilo sa mu získať Art Ross Trophy za hráča s najvyšším počtom kanadských bodov v základnej časti. V sezóne 2004-05 (počas lockoutu v NHL) hral za Davos v švajčiarskej hokejovej lige.
Reprezentácia.
Reprezentoval Kanadu s číslom 97 na majstrovstvách sveta v roku 2005. Menej než 5 minút pred koncom zápasu rozhodol o vyradení Slovenska vo štvrťfinále, keď strelil do Lašákovej siete rozhodujúci piaty gól a upravil stav zápasu na konečných 5:4 pre Kanadu. Hral aj na Zimných olympijských hrách v roku 2006, v roku 2010 vyhral olympijské zlato.
The Acid House

The Acid House je film režiséra Paula McGuigana, za ktorý bol v roku 1998 nominovaný ako najlepší debutujúci režisér na Filmovom festivale v San Sebastiane. Predlohou pre scenár k filmu sa stala rovnomenná novela spisovateľa Irwina Welsha.
Kanadské národné hokejové mužstvo

Kanadské národné hokejové mužstvo je hokejové mužstvo, ktoré reprezentuje Kanadu na medzinárodných hokejových podujatiach ako sú Majstrovstvá sveta v ľadovom hokeji alebo Zimné olympijské hry. 
Kanada patrí medzi najúspešnejšie reprezentačné hokejové mužstvá v elitnej top divízii majstrovstiev sveta v histórii. Má 28 zlatých medailí na majstrovstvách sveta a deväť zlatých medailí zo zimných olympijských hier. 
Na Zimných olympijských hrách 2006 v Turíne sa umiestnilo na 7. mieste, čo je najhoršie umiestnenie v histórii. Na Zimných olympijských hrách 2010 v domácom prostredí, vo Vancouveri, získalo zlatú medailu. Tento úspech zopakovalo aj na ZOH 2014 v Soči. Na Majstrovstvách sveta 2012 Kanada obsadila 5. miesto, keď nestačila vo štvrťfinálovom dueli na slovenských hokejistov a v dramatickom závere prehrala 3:4 a zopakovala tak umiestnenie spred roka z Bratislavy. Podobné umiestnenie kanadské národné hokejové mužstvo zopakovalo aj na MS 2013 a 2014. Na MS 2015 a 2016 však získali zlaté medaily.
Momentálne je úradujúcim majstrom sveta, keď vyhrali titul na MS 2023.
Súčasná zostava.
"Pre Majstrovstvá sveta v ľadovom hokeji 2024"
Proč?

Proč? je česko-slovenský film režiséra Karla Smyczka z roku 1987. Film je inšpirovaný skutočnú udalosťou - cestou fanúšikov futbalového mužstva Sparta Praha vlakom z Prahy do Banskej Bystrice. Počas jazdy fanúšikovia zničili niekoľko vagónov a terorizovali cestujúcich a vlakový personál. Film sa okrem opisu snaží nájsť odpoveď na otázku, čo bolo príčinou ich správania sa.
Requiem pro panenku

Requiem pro panenku je český film režiséra Filipa Renča z roku 1991. Do ústavu pre mentálne postihnutých je omylom umiestnená "Marika" (Aňa Geislerová), ktorá je v šoku zo znásilnenia. Spoznáva život v ústave, ako sú týrané neposlušné chovankyne, snaží sa dostať von, ale proti zavedenému systému veľa šancí nemá. Film končí tragicky, keď Marika úmyselne založí požiar, ústav začne horieť a niekoľko chovaniek uhorí.
Lienka dvojbodková

Lienka dvojbodková (lat. "Adalia bipunctata") patrí medzi najrozšírenejších zástupcov čeľade lienkovité na Slovensku. Patrí do radu chrobáky.
Vesničko má středisková

Vesničko má středisková je česká filmová komédia režiséra Jiřího Menzela z roku 1985. Film rozpráva príbeh mentálne zaostalého chlapca Otíka Rákosníka vo vynikajúcom podaní maďarského herca Jánosa Bána, ktorý pracuje ako závozník. Svoje miesto na dedine, kde žije veľa svojráznych ľudí, má isté. Zo známeho prostredia ho však chcú vytrhnúť pražáci, ktorí majú záujem o jeho domček po rodičoch a chcú ho presťahovať na anonymné sídlisko do Prahy.
Film patrí k najlepším dielam československej kinematografie a bol nominovaný na ocenenie Americkej filmovej akadémie Oscar.
Tetrachlórmetán

Tetrachlórmetán alebo chlorid uhličitý (CCl4) je ťažká bezfarebná tekutina sladkastej chuti a vône. Používa sa ako nepolárne rozpúšťadlo. Je výborným rozpúšťadlom nepolárnych organických zlúčenín a tukov. Ešte pred niekoľkými rokmi prakticky všetky čistiarne odevov prali tovar svojich zákazníkov v zmesi tetrachlórmetánu a chloroformu. Organické znečistenie bolo veľmi efektívne odstránené a vďaka nízkemu bodu varu čistiacej zmesi boli ich zostatky z odevov zahriatím ľahko odstrániteľné. Kedysi bol používaný ako náplň hasiacich prístrojov.
Výroba a vlastnosti.
Väčšinou sa tetrachlórmetán vyrába reakciou sirouhlíka s chlórom. Pri 105 - 130 °C zlúčeniny reagujú za vzniku chloridu uhličitého a chloridu sírneho:
Chlorid sírny reaguje ďalej so sírouhlíkom:
Malé množstvo tejto látky sa vyprodukuje pri syntéze dichlórmetánu a trichlórmetánu:
Chemicky je tetrachlórmetán málo reaktívny, s kyslíkom prakticky nereaguje a preto je nehorľavý. Za vysokých teplôt však s kyslíkom reaguje za vzniku fosgénu a chlóru:
S niektorými anorganickými bromidmi a jodidmi, hlavne hlinitými, reaguje tak, že v jeho molekule dôjde k výmene chlóru za ťažší halogén
resp.
Bezpečnosť.
Medzinárodná agentúra pre výskum rakoviny (IARC) klasifikuje tetrachlórmetán do skupiny 2B teda "„podozrivý karcinogén pre človeka“".
Lienka štvorškvrnná

Lienka štvorškvrnná (lat. "Exochomus quadripustulatus") patrí do čeľade lienkovité a radu chrobáky. Je veľmi rozšírená na boroviciach a smrekoch. Požiera škodlivé červy. Je 3 až veľká. Larvy sa kuklia v pokožke lariev červov.
National Hockey League

National Hockey League, NHL je profesionálna športová organizácia, ktorú tvoria hokejové tímy v Spojených štátoch a v Kanade. Organizuje hokejovú súťaž družstiev pod rovnomenným názvom.
Liga bola založená v roku 1917 v Montreale a na úvod ju začali hrať štyri tímy. V súčasnosti má NHL 32 účastníkov, z ktorých je 25 situovaných v USA a 7 v Kanade.
Zápasy sú rozdelené na základnú časť a play-off, do ktorého postupuje osem najlepších družstiev z každej konferencie. 
Víťaz tejto ligy je víťazom play-off a získava najprestížnejšiu hokejovú trofej - Stanley Cup.
História.
Lockout v NHL.
Sezóna 2004/05 bola zrušená (tzv. lockout) kvôli nedohode medzi NHL a organizáciou zastupujúcou profesionálnych hráčov NHLPA (National Hockey League Players Association) o kolektívnej zmluve. Posledná kolektívna zmluva vypršala 15. septembra 2004. Obe strany nevedeli dospieť k dohode a tak bola celá hokejová sezóna zrušená. NHL sa tak stala prvou významnou severoamerickou športovou ligou v histórii, ktorá zrušila celú sezónu kvôli kolektívnemu vyjednávaniu. Túto situáciu využili hokejové družstvá v Európe, pretože počas lockoutu hral veľký počet hráčov NHL, vrátane slovenských, v európskych hokejových súťažiach. Nová kolektívna dohoda bola podpísaná až 22. júla 2005, čo umožnilo riadny štart sezóny 2005/06.
Pravidlá.
Odlišnosti od pravidiel IIHF.
Pravidlá v NHL obsahujú niekoľko odlišností od pravidiel zaužívaných na medzinárodných turnajoch, ktoré riadi Medzinárodná hokejová federácia.
Štruktúra.
V roku 1917, keď NHL vznikla, tak sa jej zúčastnilo 6 klubov. "Kostrou" celej NHL sú tzv. Original Six kluby, čiže kluby, ktoré sú najstaršie v NHL. Medzi ne patrí Montreal Canadiens, Toronto Maple Leafs, Boston Bruins, New York Rangers, Chicago Blackhawks a Detroit Red Wings.
Týchto šesť klubov hralo až do prvej expanzie NHL, ktorá nastala v roku 1967, kedy pribudlo šesť nových klubov. Medzi novými destináciami na NHL mape boli aj dovtedy nehokejové štáty ako napríklad Kalifornia. Dôležitým bolo aj spojenie s WHA v roku 1979. Z WHA do NHL prešli štyri kluby (Winnipeg Jets, Edmonton Oilers, Quebec Nordiques a Hartford Whalers).
NHL sa postupne stále rozširovala až na súčasný počet 32 klubov. Posledné rozšírenie nastalo pred sezónou 2021/2022 kedy sa súčasťou NHL stal aj tím Seattle Kraken . Zmenami prešli postupne divízie a konferencie. Aktuálny formát západnej a východnej konferencie a šiestich divízií existuje od sezóny 1998/1999.
Martin Scorsese

Martin Charles Scorsese (* 17. november 1942, Queens, New York, USA) je americký filmový režisér, scenárista, producent a herec.
Pochádza z rodiny talianskeho prisťahovalca. Detstvo prežil v newyorskej štvrti Little Italy. Po skončení základnej školy rok študoval v kňazskom seminári. V roku 1966 absolvoval filmovú fakultu Newyorskej univerzity, kde potom pôsobil ako pedagóg. Svoj prvý celovečerný film natočil v roku 1968.
Medzi jeho najobľúbenejších hercov patrí Robert De Niro, s ktorým spolupracoval na desiatich filmoch. Jednou z jeho piatich manželiek bola aj herečka Isabella Rossellini.
Danny DeVito

Danny DeVito (* 17. november 1944, Neptune, New Jersey, USA) je americký filmový herec, režisér a na Oscara nominovaný filmový producent známy svojou malou postavou (152 cm). Narodil sa ako Daniel Michael DeVito v malom americkom štáte New Jersey. Jeho rodičia sú taliansko-americkí katolíci. Vyštudoval vysokú školu v Asbury Parku. 
DeVito sa stal slávnym v Spojených štátoch vďaka hodnovernému portrétu svojej televíznej postavy „Louie De Palmy“ v populárnej ABC / NBC televíznej sérii – "Taxi" (1978–1983). Pretože však tento sitcom nebol široko distribuovaný do zahraničia, vo väčšine ostatných krajín je známy primárne svojou prácou na celovečerných filmoch.
Kate Hudsonová

Kate Hudsonová (* 19. apríl 1979, Los Angeles, Kalifornia) je americká filmová herečka. Je dcérou herečky Goldie Hawnovej a hudobníka Billa Hudsona.
Vydala sa za Chrisa Robinsona, frontmana skupiny Black Crowes.
Životopis.
Narodila sa do rodiny hudobníka Billa Hudsona a oscarovej herečky Goldie Hawn, tí sa však rozišli keď mala Kate len osemnásť mesiacov. Od tej doby bola aj s jej bratom Oliverom vychovávaná jej mamou hercom Kurtom Russellom. Odmalička bola vychovávaná v židovskej viere a neskôr v budhizme. 
Už odmalička rada tancovala a spievala. V roku 1997 doštudovala strednú školu v Santa Monice a bola prijatá na univerzitu do New Yorku. 
Kariéra.
Hrať vo filmoch začala hneď po skončení strednej školy. Jej prvá známa úloha bola vo filme "Voda na púšti", kde stvárnila mladú herečku z malomesta. Zahrala si aj postavu servírky Lorny, ktorá pomáha indiánskemu chlapcovi sa presadiť v jednom miest Oregonu. O dosť viac si ju však začali vnímať vo filme "200 Cigarettes" z roku 1999, po boku Courtney Love a Bena Afflecka, kde stvárnila postavu Cindy, ktorá nájde svoju láska počas hroznej silvestrovskej noci.
Zlom v jej kariére nastal vtedy, keď bola obsadená do filmu "Na pokraji slávy" ako atraktívna a sebaistá Peny Lane. Tento film jej vyslúžil v roku 2001 nomináciu na Oscara. V rovnakom roku sa spolu s Richardom Gereom a Helen Hunt objavila vo filme "Dr. T a jeho ženy". Mala možnosť, si tiež zahrať postavu Jane z filmu Spiderman, ale odmietla a nakoniec ju dostala Kirsten Dunst. 
Predstavila sa ako redaktorka vo filme "Ako prísť o muža za 10 dní" (2003), či v komédií s Naomi Watts, "Rozvod po francúzsky" (2003). 
V roku 2005 sa predstavila netradične v horrorovom thrilleri "Kľúč". Kritici jej výkon hodnotili celkom kladne, aj keď mala obavu, ako jej účasť vo filme vezmú, keďže väčšinou stvárňovala krehké dievčatá v romantických komédiách. 
V roku 2008, si druhý raz zahrala po boku herca Matthewa McConaugheya vo filme "Mačacie zlato" a v tom rovnakom roku vo filme "Kamarátove dievča", spolu s hercom Alecom Baldwinom a Jasonom Biggsom. O rok neskôr si zahrala s herečkou Anne Hathaway v komédií "Vojna neviest" a tiež sa objavila v muzikále "Nine" spolu s Nicole Kidman, Marion Cottilard, Fergie, Penélope Cruz či Sophiou Loren.
Tiež sa pripojila k natačaniu seriálu Glee, kde sa predstavila ako učiteľka tanca. V seriály sa objavila v piatich epizódach.
V roku 2014 prijala vedľajšiu postavu vo filme "Wish I Was Here" a tiež sa v rovnakom roku objavila v dráme spolu s hercom Jamesom Francom, "Krvavé peniaze". Svoj hlas prepožičala v animovanej rozprávke "Kung Fu Panda 3" a v roku 2016 sa pridala k herečkám Jennifer Aniston a Julií Roberts k filmu "Deň matiek". Spolu s jej nevlastným otcom Kurtom Russellom sa objavila vo filme "Deepwater Horizon: More v plameňoch".
Sieťová karta

Sieťová karta alebo LAN karta alebo sieťový adaptér alebo NIC () je počítačový hardvér umožňujúci komunikáciu cez počítačovú sieť.
Sieťová karta všeobecne.
Sieťová karta je rozširujúcou kartou počítača, ktorá sa zasúva do zbernice počítača (v minulosti ISA, neskôr PCI a PCIE). V súčasnosti už býva súčasťou matičnej dosky ako integrovaný čip s príslušným konektorom. Externé sieťové karty sa pripájajú cez externé konektory počítača (USB, PCMCIA ...).
Sieťová karta z logického hľadiska obsahuje elektronické obvody potrebné na komunikáciu použitím špecifickej fyzickej vrstvy a linkovej vrstvy. To poskytuje základ na sieťový protokolový zásobník, umožňujúc komunikáciu v malých skupinách počítačov na rovnakej lokálnej sieti a komunikáciu na veľké vzdialenosti pomocou smerovateľných komunikačných protokolov ako Internet Protocol.
Konštrukcia.
Interná sieťová karta je klasická rozširujúca karta pre zbernicu počítača (PCIE, v minulosti ISA, PCI a pod.).
Z hľadiska zbernice sieťová karta na prenos dát používa I/O adresu, DMA a IRQ.
Na karte sa obvykle nachádza:
Externé karty obsahujú navyše časti potrebné pre komunikáciu cez daný externý port (USB, PCMCIA ...).
Goldie Hawnová

Goldie Hawnová (; * 21. november 1945, Washington D.C., USA) je americká filmová herečka a producentka. Jej dcéra Kate Hudsonová je tiež filmová herečka.
Na pokraji slávy

Na pokraji slávy je film režiséra Camerona Crowa.
Pätnásťročný William Miller (Patrick Fugit) miluje rockovú hudbu a prispieva do školských časopisov. Obdivuje hudobného kritika Lestera Bangsa (Philip Seymour Hoffman). Pri svojej prvej reportáži pre Bangsa sa zoznámi s kapelou Stillwater.
Medená doba

Medená doba (lingvisticky nevhodne: doba medená; iné názvy: chalkolit, medenokamenná doba, medeno-kamenná doba) je všeobecne nezaužívané označenie historického obdobia praveku, ktoré nasledovalo po neolite (mladšej kamennej dobe) a pred bronzovou dobou.
Pojem sa používa buď ako synonymum pre eneolit v niektorých oblastiach najmä na Blízkom východe, v Levante (v minulosti aj v Egypte), v Maďarsku, Španielsku či Portugalsku, alebo ako inak definované obdobie medzi neolitom a bronzovou dobou (pozri eneolit).
Nomenklatúra.
Termín sa najskôr ujal na Pyrenejskom polostrove a v bývalom Uhorsku (F. Pulszky), pretože sa v týchto oblastiach našlo pre toto obdobie veľké množstvo medenej industrie. Roku 1880 potom podal T. Vilanova na 9. medzinárodnom kongrese v Lisabone návrh na oddelenie medenej doby od bronzovej doby. Napriek tomu sa tento termín všeobecne neujal – dodnes v mnohých krajinách namiesto pojmu medená doba používajú výrazy neskorý neolit, eneolit ap. (pozri pod eneolit). Dôslednejšie sa používa v Španielsku, Portugalsku a Maďarsku.
Štefan Vrablec

Mons. Štefan Vrablec (* 21. február 1925, Závod – † 1. september 2017, Nitra) bol emeritný pomocný biskup Bratislavsko-trnavskej arcidiecézy, titulárny biskup thasbaltský, redaktor a spisovateľ.
Životopis.
Pochádza zo siedmich detí, má brata kňaza, dve rehoľné sestry a dvaja súrodenci sú laici. Sestra Anička v deň svojho krstu zomrela. Jeho brat kňaz prof. Jozef Vrablec bol generálnym vikárom v Nitre a zakladateľ slovenskej modernej homiletiky. V roku 1945 maturoval na Gymnáziu v Trnave.
Štúdia.
Z finančných dôvodov sa nedostal na štúdia teológie do Bratislavy, preto sa rozhodol ísť študovať do Nitry. Po prvom roku štúdia sa naskytla možnosť študovať v Ríme. Do kňazskej vysviacky bol ubytovaný v Pápežskom kolégiu Nepomucenum v Ríme. V roku 1951 dosiahol licenciát z teológie a neskôr v roku 1956 doktorát z teológie na Lateránskej univerzite v Ríme. V roku 1963 pokračoval v štúdiu na Gregoriánskej univerzite v Ríme na Inštitúte spirituality.
Kňaz.
Za kňaza bol vysvätený 23. decembra 1950 v Ríme arcibiskupom Luigim Tragliom. Na Slovensko sa nemohol vrátiť kvôli totalitnému systému v krajine a tak po kňazskej vysviacke pôsobí v Taliansku.
Biskup.
Pápežom sv. Jánom Pavlom II. bol 19. júna 1998 menovaný za pomocného biskupa Bratislavsko-trnavskej arcidiecézy a za titulárneho biskupa Tasbaltského. Biskupskú vysviacku prijal 26. júla 1998 v Bazilike Sedembolestnej Panny Márie v Šaštíne z rúk nitrianskeho kardinála Jána Chryzostoma Korca, bratislavsko-trnavského arcibiskupa Jána Sokola a apoštolského nuncia na Slovensku Luigiho Dossenu. Za biskupské motto si zvolil "Nech sa ti klania celá zem."
Dňa 2. mája 2004 sa stal emeritným pomocným biskupom Bratislavsko-trnavskej arcidiecézy. Na odpočinku žil najskôr v priestoroch Arcibiskupského úradu v Trnave, neskôr ho dal Róbert Bezák vysťahovať do Nitry. Podľa vyjadrení Bezáka, bol jeho predchodca, presťahovaný pre jeho vlasné dobro, keďže v Nitre bolo o neho lepšie postarané.
Zomrel 1. septembra 2017 vo večerných hodinách v 92. roku života, 68. roku kňazstva a 19. roku biskupskej služby v Kláštore Spoločnosti Dcér kresťanskej lásky sv. Vincenta de Paul v Nitre. Posledná rozlúčka sa konala dňa 7. septembra 2017 najskôr v Katedrále sv. Jána Krstiteľa v Trnave a v rodnej farnosti Závod, kde je aj pochovaný. 
Ocenenia.
V roku 2002 mu prezident Rudolf Schuster prepožičal štátne vyznamenanie Rad Ľudovíta Štúra I. triedy.
Dielo.
Biskup Štefan Vrablec bol zakladateľom a redaktorom časopisu "Slovenský kňaz" (1959), potom "Diakonia" (1972) a neskôr "Magnifikat" (1975). Okrem toho je autorom nasledujúcich publikácií:
Cameron Crowe

Cameron Bruce Crowe (* 13. júl 1957, Palm Springs, Kalifornia, USA) je americký filmový režisér, scenárista a producent.
IP

IP alebo Ip môže byť:
Angelina Jolieová

Angelina Jolieová (rod. Voight, v rokoch 20142019: Jolie Pitt; * 4. jún 1975, Los Angeles, Kalifornia) je americká herečka, filmárka a filantropka. Je dcérou herca Jona Voighta a herečky Marcheline Bertrandovej. Z otcovej strany má čiastočne slovenský pôvod.
Bola manželkou herca Jonnyho Lee Millera (1996 – 1999). Jej druhým manželom bol Billy Bob Thornton, filmový herec a režisér (máj 2000 – máj 2003) a tretím herec Brad Pitt, s ktorým má tri biologické deti: Shiloh, Knox a Vivienne. Spolu adoptovali deti Maddoxa, Zaharu a Paxa. Angelina Jolie sa angažuje v humanitárnych projektoch na celom svete, hlavne týkajúcich sa problematiky utečencov v rámci UNHCR.
Uznanie.
13. júna 2014 jej kráľovná Alžbeta II. udelila čestný rad Dame za prácu v boji proti sexuálnemu násiliu vo vojnových zónach.
Gia

Gia je film režiséra Michaela Cristofera. Rozpráva príbeh Gie Marie Carangiovej, bisexuálnej, drogovo závislej supermodelky od jej mladosti po smrť. Gia bola prvou známou modelkou, ktorá zomrela na AIDS.
Marián Chovanec

Mons. ThDr. Marián Chovanec (* 16. september 1957, Trenčín) je slovenský rímskokatolícky duchovný, 16. diecézny biskup Banskobystrickej diecézy.
Život.
Základnú školu a gymnaziálne štúdia absolvoval v Trenčíne. Po maturite začal študovať na Rímskokatolíckej cyrilometodskej bohosloveckej fakulte v Bratislave. Pre účasť na protestnej hladovke proti prorežimnej organizácii kňazov Pacem in terris v roku 1981 bol na zásah štátnej moci zo seminára vylúčený. Na teologické štúdiá ho opätovne prijali až v roku 1986. V roku 1990 bol vyslaný na ďalšie teologické štúdia na Katolícku univerzitu v poľskom Lubline. V roku 1992 získal licenciát teológie a v roku 1994 doktorát v odbore dogmatickej teológie. 
Po vysvätení za kňaza 17. júna 1989 pôsobil ako kaplán vo farnosti Nitra-Dolné mesto. V roku 1990 bol menovaný za archivára Biskupského úradu v Nitre a za správcu farnosti Nitra-Dražovce. Dogmatickú teológiu vyučoval od roku 1993 na Teologickom inštitúte sv. Gorazda v Nitre a od roku 2013 vyučuje na Teologickom inštitúte sv. Františka Xaverského v Banskej Bystrici-Badíne. 
22. júla 1999 ho pápež Ján Pavol II. vymenoval za titulárneho biskupa maxitenského a nitrianskeho pomocného biskupa. 
Biskupskú vysviacku prijal 18. septembra 1999 v Katedrále sv. Emeráma v Nitre z rúk vtedajšieho diecézneho biskupa Jána Chryzostoma kardinála Korca. 
Od augusta 2000 je generálnym sekretárom Konferencie biskupov Slovenska a od 1. marca 2003 do 14. decembra 2012 bol generálnym vikárom nitrianskej diecézy.
20. novembra 2012 ho pápež Benedikt XVI. vymenoval za banskobystrického diecézneho biskupa. Do služby diecézneho biskupa ho inauguroval 15. decembra 2012 v Katedrále sv. Františka Xaverského v Banskej Bystrici bratislavský arcibiskup metropolita Stanislav Zvolenský.
Pyramída

Pyramída v architektúre je historicky monumentálna staroegyptská hrobka v tvare pravidelného kvadratického ihlana, ako aj jej podobný útvar (niekedy s iným účelom) v predkolumbovskej Amerike a inde na svete; dnes veľká stavba v tvare pravidelného kvadratického ihlana.
Blízky východ

Blízky východ (okrem politiky, najmä v kultúrnom, či archeologickom kontexte, aj: Predný východ, či menej často Predný Orient; po anglicky "Near East", po nemecky "Naher Osten/Nahost/Vorderer Orient") je nejasne vymedzený zemepisný termín. Najčastejšie sa ním myslí juhozápadná Ázia (bez Zakaukazska, Afganistanu a Pakistanu) a Egypt, podrobný prehľad definícií pozri nižšie.
Definície.
Blízky východ/Predný východ/Predný Orient je v literatúre (a pod.) definovaný napríklad nasledujúco:
Časti.
Územie možno zhruba rozdeliť na tieto historické a zemepisné podoblasti (v závislosti od konkrétnej definície Blízkeho východu jednotlivé podoblasti odpadajú):
Egypt, prípadne aj Sudán sa za súčasť Blízkeho východu zvykne považovať kvôli významným interakcií s ostatnými štátmi Blízkeho východu počas dejín ľudstva.
Levanta

Levanta () je približný historický zemepisný termín, ktorý odkazuje na veľké územie vo východnom Stredomorí. Vo svojom najširšom historickom zmysle, Levanta zahŕňa celé východné Stredomorie s jeho ostrovmi t. j. zahŕňa všetky krajiny pozdĺž východného brehu Stredozemného mora siahajúce až po Grécko a Kyreaniku. Termín Levanta zaviedlo Anglicko na konci 15. storočia. Slovo pochádza z talianskeho "Levante" čo znamená "zdvíhať" teda východ slnka na východe. Ako taký je to ekvivalentný názov k arabskému termínu "Mašrík" čo znamená krajina kde vychádza slnko. Západný náprotivok v arabčine je "Maghreb" a Poente v taliančine čo znamená západ kde slnko zapadá.
Levanta v užšom zmysle.
Levanta je súčasťou Blízkeho východu.
Ako súčasť Levanty sa tradične udáva aj región Kilikia na tureckom stredomorskom pobreží (nie však náhorná plošina vnútrozemia) a Sinajský polostrov. Podľa niektorých zdrojov dokonca Levanta zahŕňa len pobrežie Malej Ázie a Egypta.
Pojmom "levantínci" sa označovalo talianske obyvateľstvo stredomorských miest v stredoveku a novoveku, pochádzajúce z Janova a Benátok. Títo utvárali v prístavoch pod osmanskou správou európske (kresťanské) štvrte so zameraním na obchod a niektoré špecifické remeslá (výroba zbraní). V prvej polovici 20. storočia získalo toto pomenovanie hanlivú konotáciu ako označenie európskych prisťahovalcov (Gréci, Arméni, Taliani, Francúzi), ktorí sa asimilovali s miestnym obyvateľstvom a kultúrou, zachovávajúc si náboženstvo a jazyk. 
Región Levanty vstúpil do dejín predovšetkým ako dejisko križiackych výprav v 11. - 13. storočí.
Španielska Levanta.
Neoficiálny región "(costa de) Levante" (doslova: pobrežie Východu) sa nachádza aj na španielskom stredomorskom pobreží, na území dnešných provincií Valencia a Murcia. Je známe svojím jaskynným umením z epipaleolitu, mezolitu a začiatkov neolitu, pomenovaným "levantínsky okruh". Toto umenie nemá nič spoločné s východným Stredomorím. Časovo nasleduje po známejšom "franko-kantábrijskom okruhu" (jaskyne Lascaux, Altamira, Troy Fréres).
Gaza (mesto)

Gaza () je najväčšie mesto Palestínskych okupovaných území. V Gaze sídli palestínska samospráva, vláda a prezident. Aby sa predišlo zamieňaniu Pásma Gazy a mesta Gaza, hovorí sa o "meste Gaza" (Gaza City). Počet obyvateľov je približne 400 000. 
Gaza bola od roku 1967 (Šesťdňová vojna) do roku 1994 pod priamou vojenskou správou izraelskej armády. V roku 1993 bola uzavretá Dohoda z Osla o postupnom prenose správy na palestínsku samosprávu.
Palestínske okupované územia

Palestínske okupované územia alebo len Palestínske územia je termín, ktorý sa používa na označovanie územií, ktoré boli počas Šesťdňovej vojny v roku 1967 obsadené Izraelom (Západného brehu Jordánu [vrátane východného Jeruzalema] a Pásma Gazy). Rozsah územia je zatiaľ predmetom budúcich rokovaní a boli často definované tzv. Zelenou líniou. Pojem Palestínske okupované územia používala aj Organizácia Spojených národov a ďalšie medzinárodné organizácie medzi rokmi 1998 až 2013 vo vzťahu k palestínskym územiam. V roku 2012 sa v komunikácii OSN začal pre palestínske územia používať názov „Štát Palestína“, ktorý organizácia ISO prijala v roku 2013. V auguste 2015 však Bezpečnostná rada OSN považovala Palestínu za nezvrchovanú entitu, ktorej zabránila stať sa členom Valného zhromaždenia OSN. 
Izrael počas Šesťdňovej vojny v roku 1967 obsadil územia Západného brehu Jordánu a Pásma Gazy, ktoré boli dovtedy kontrolované Jordánskom a Egyptom; odvtedy nad nimi čiastočne udržiava kontrolu Izrael.
Zjednotenie (matematika)

V matematike sa ako zjednotenie dvoch alebo viacerých množín označuje taká množina, ktorá obsahuje všetky prvky, ktoré sa nachádzajú aspoň v jednej zo zjednocovaných množín a žiadne ďalšie prvky. Zjednotenie množín "A" a "B" sa označuje symbolom "A" ∪ "B".
Formálny zápis.
Zjednotenie dvoch množín A a B:
Všeobecný zápis zjednotenia nekonečného počtu množín M:
Vlastnosti.
Operácia zjednotenia množín je asociatívna, tzn. (A ∪ B) ∪ C = A ∪ (B ∪ C). Zároveň je A ∪ B ∪ C rovno obidvom týmto výrazom, takže zjednotenia množín je možné zapisovať bez použitia zátvoriek.
Zjednotenie je tiež komutatívne, tzn. A ∪ B = B ∪ A. Pri zápise zjednotenia množín teda nezávisí na poradí množín.
Neutrálnym prvkom zjednotenia je prázdna množina, tzn. A ∪ ∅ = A pre ľubovolnú množinu A.
Pásmo Gazy

Pásmo Gazy (, angl. "Gaza Strip") je úzky pruh zeme na pobreží Stredozemného mora, severovýchodne od Sinajského polostrova. Nachádza sa tu najväčšie mesto pod palestínskou správou – mesto Gaza. Druhé najväčšie je mesto Rafah.
Pásmo Gazy je výnimočné tým, že je to jedna z najhustejšie obývaných oblastí v regióne. Spolu s územiami na západnom brehu Jordánu je formálne spravované palestínskymi autonómnymi orgánmi (od roku 1994), no od roku 2007 je výlučne pod kontrolou hnutia Hamás, zatiaľ čo západný breh Jordánu je spravovaný stranou Fatah. 
Vývoj.
Koncom roku 1948 bolo pásmo Gazy obsadené Egyptom, a pod jeho správou zostalo až do roku 1967.
Po tzv. 6-dňovej vojne pripadlo Izraelu, ktorý zaviedol priamu vojenskú správu nad územím.
Vo februári 2005 hlasovala izraelská vláda za stiahnutie izraelských síl do leta 2005, vrátane likvidácie izraelských osád a presídlenia židovských osadníkov. Po stiahnutí si Izrael ponechá pobrežnú kontrolu a pás pozdĺž hranice s Egyptom (nazývaný „Filadelfský koridor“). Vláda čelí silnej opozícii voči tomuto plánu.
Vo voľbách v roku 2006 v pásme Gazy triumfovalo islamistické hnutie Hamás, porazilo hnutie Fatah, ktoré dovtedy ovládalo celé Palestínske územie. V Predjordánsku však Fatah voľby vyhral, čo viedlo ku konfliktu medzi Hamásom a Fatahom a vyústilo do rozdelenia palestínskych území – od roku 2007 má Predjordánsko pod kontrolou Fatah a pásmo Gazy spravuje Hamás. 
Administratívne delenie.
Pásmo Gazy je rozdelené do 5 guvernorátov:
Alebo

Alebo je priraďovacia spojka, ktorou sa v matematike obvykle označuje výroková spojka disjunkcia. V hovorovom jazyku sa však väčšinou zvykne používať vo význame nonekvivalencie.
Disjunkcia (logika)

Logická disjunkcia (používa sa pre ňu symbol ∨) je výroková spojka, ktorej hodnota je pravda práve vtedy, keď aspoň jeden zo vstupných operandov je pravda.
Dva výroky spojené disjunkciou tvoria výrok (nazývaný aj "disjunkciou týchto dvoch výrokov"), ktorý je pravdivý práve vtedy, ak je pravdivý aspoň jeden zo spájaných výrokov. V hovorovom jazyku sa väčšinou vyjadruje spojkou alebo.
Disjunkcia viacerých výrokov (množiny výrokov) je pravdivá práve vtedy, ak je pravdivý aspoň jeden z týchto výrokov. Disjunkcia prázdnej množiny výrokov sa považuje za nepravdivý výrok.
Výroková spojka

Výroková spojka je operácia, pomocou ktorej sa vytvára z niekoľkých (väčšinou dvoch) výrokov výrok, ktorého pravdivostná hodnota sa odvodzuje podľa daného pravidla z pravdivostných hodnôt spájaných výrokov. Výrokové spojky sú napríklad negácia, disjunkcia, konjunkcia, implikácia, ekvivalencia, non-ekvivalencia.
Zjednotenie

Zjednotenie (nedokonavý vid: zjednocovanie, jednotenie) môže byť:
Jednotenie môže byť aj riedenie rastlín, ktorú rastú/sú vysadené husto vedľa seba, synonymum: pretrhávanie, pozri pretrhávanie
Konjunkcia (logika)

Logická konjunkcia je výroková spojka. Používa sa pre ňu symbol ∧. 
Dva výroky spojené konjunkciou tvoria výrok (nazývaný aj "konjunkciou týchto dvoch výrokov"), ktorý je pravdivý práve vtedy, ak sú pravdivé obidva spájané výroky. V hovorovom jazyku sa väčšinou vyjadruje spojkou "a".
Konjunkcia viacerých výrokov (množiny výrokov) je pravdivá práve vtedy, ak je pravdivý každý z týchto výrokov. Konjunkcia prázdnej množiny výrokov sa považuje za pravdivý výrok.
Konjunkcia

Konjunkcia môže byť:
Disjunkcia

Disjunkcia môže byť:
Pyramída (rozlišovacia stránka)

Pyramída môže byť:
Ihlan (rozlišovacia stránka)

Ihlan alebo pyramída označuje:
Malý ihlan sa nazýva ihlanec.
Stredný východ

Stredný východ (angl. "Middle East/Mideast", nem. "Mittlerer Osten", fr. "Moyen-Orient") je geografický termín používaný v dvoch základných významoch: jednak staršie ako územie medzi Blízkym východom a Ďalekým východom (t.j. najmä Irán a Afganistan) a jednak novšie ako úplné alebo približné synonymum termínu Blízky východ. Podrobnosti definície pozri nižšie.
Definícia.
Nasledujú ukážky definícií Stredného východu z literatúry:
Starší význam.
Starší (a dodnes niekedy ešte najmä v stredoeurópskych textoch používaný) význam je územie medzi Blízkym východom a Ďalekým východom, t.j. definície znejú nasledovne: 
Novší význam.
Novší význam je úplné alebo približné synonymum Blízkeho východu, t.j. definície znejú nasledovne:
Treba poznamenať, že v archeológii, histórii staroveku a podobne sa však termín Stredný východ v tomto význame vôbec nepoužíva a namiesto toho sa hovorí napr. o Prednom či Blízkom východe.
Vláda USA v rámci príprav na samit G8 v roku 2004 predstavila pojem Greater Middle East (Veľký Stredný východ) či Broader Middle East/Wider Middle East (Širší Stredný východ), definovaný v vládou USA v roku 2004 ako arabské štáty (t.j. severoafrické pobrežné štáty od Mauritánie po Egypt, Sudán, Džibutsko, Somálsko, Komory, Arabský polostrov, arabské ázijské pobrežné štáty Stredozemného mora, Irak) + Izrael, Turecko, Irán, Afganistan a Pakistan. Definícia ale celkovo nie je ustálená, podľa niektorých názorov by pojem mohol zahŕňať aj Strednú Áziu a (Za)Kaukaz(ko) alebo naopak by nemal zahŕňať Turecko a Pakistan.. Veľký/Široký Stredný východ nie je však z obsahového hľadiska úplne novým konceptom - definícia Veľkého/Širokého Stredného východu totiž viac-menej zodpovedá niektorým (aj vyššie uvedeným) širším definíciám Stredného východu (t.j. aj bez toho, aby pred slovom Stredný boli atribúty typu Veľký či Široký) a takisto viac-menej zodpovedá niektorým definíciám Blízkeho východu (napr. od FAO alebo Library of Congress – pozri v článku Blízky východ).
Sundance Film Festival

Sundance Film Festival je najvýznamnejší festival nezávislého filmu v Spojených štátoch.
Usporiadateľom festivalu je filmový inštitút Sundance Institute, ktorý založil herec a režisér Robert Redford na podporu nezávislých filmárov.
Kathy Batesová

Kathy Batesová (* 28. jún 1948, Memphis, Tennessee, USA) je americká filmová herečka, režisérka a producentka.
Jurgov

Jurgov (, , ) je malá dedinka na Spiši (okolo 900 obyvateľov). Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (spolu 13 spišských a 12 oravských obcí). Nachádza sa v jeho južnej časti pri hranici so Slovenskom.
Zaujímavosti.
Drevený kostol Sv. Sebastiana postavený okolo roku 1670, ktorý stále využíva rímskokatolícka farnosť v Jurgove. Kostol bol dvakrát rozostavaný, v roku 1811 a druhýkrát v roku 1869. Strecha je šindľová. Obklopený je mohutnými lipovými stromami. Interiér je rokokový, nachádza sa v ňom veľa vyrezávaných drevených figúrok anjelikov, svätých a pod. 
Zoskupenie drevených pastierskych kolíb, ktoré sa nachádza pri ceste k hraničnému priechodu so Slovenskom. Koliby boli privezené z tatranských polian, keď jurgovčania stratili právo, aby tam mohli pásť svoj dobytok. 
Píla poháňaná vodným kolesom, ktorá funguje podnes. Majiteľom je jurgovský urbár. 
V Jurgove sa nachádza aj múzeum.
Zamenhof

Zamenhof je priezvisko nemeckého pôvodu (podľa obce Samhof: v Nemecku existujú dve obce tohto mena). Pravopisné varianty sú Zamenov (podľa ruského prepisu Заменов; ale v ruštine i Заменгоф (Zamengof)) a Samenhof (podľa nemeckého pravopisu). 
Jeho nositeľmi boli napríklad tvorca esperanta Ľudovít Lazar Zamenhof a jeho dcéra Lidja Zamenhof.
Tarja Halonenová

Tarja Kaarina Halonenová (* 24. december 1943, Helsinki, Fínsko) je fínska právnička a politička. V rokoch 2000-2012 bola prezidentkou Fínska.
Životopis.
Narodila sa v Helsinkách, kde aj v roku 1968 na Helsinskej univerzite získala právnický diplom. Od roku 1970 bola právničkou Centrálnej organizácie fínskych odborových zväzov. V roku 1970 sa stala členkou sociálno demokratickej strany. Na jej kandidátke sa v roku 1979 dostala do parlamentu, kde sedela päť funkčných období. Neskôr bola ministerkou sociálnych vecí a zdravia, ministerkou spravodlivosti a v roku 1995 sa stala ministerkou zahraničných vecí. Od roku 2000 je prezidentkou Fínska. Po zvolení sa druhýkrát vydala. Jej terajším manželom je psychológ Pentti Arajärvi, jej dlhoročný spolupracovník. Z prvého manželstva má jednu dcéru Annu.
Blázni ako za mlada

Blázni ako za mlada je hudobná komédia o fiktívnej skupine Strange Fruit.
V roku 1977 sa rozpadli a o dvadsať rokov sa stretávajú.
Zostarnutí rockeri si chcú zahrať na hudobnom festivale vo Wisbechu a pripomenúť si lepšie časy.
Nespokojní s terajším životom sa vydavajú na turné s obavami,ako ich príjme súčasné publikum. Nemajú čo stratiť – spevák Ray Bill Nighy je závislý od bohatej manželky, klávesista Tony Stephen Rea predáva na Ibize kondómy, basgitarista, skladateľ a spevák Les Wickes Jimmy Nail je pokrývačom, bubeník Beano Timothy Spall večne prenasledovaný daňovým úradom pracuje ako záhradník a Brian Bruce Robinson, frontman skupiny sa vraj predávkoval drogami.
Coming out

Coming out je vývinový proces, pri ktorom človek rozpoznáva a akceptuje svoju menšinovú emocionálnu a sexuálnu orientáciu alebo sexuálnu identitu (identifikáciu). Takisto sa týmto pojmom označuje úkon zdôverenia sa s touto orientáciou alebo identitou iným osobám, alebo okamih, kedy človek prestane svoju orientáciu alebo identitu tajiť pred svojim okolím.
Výraz sa tiež používa v prenesenom význame ako úkon zdôverenia sa s osobným tajomstvom.
Etymológia.
Termín pochádza z anglického slovesa "to come out", vyjsť, prenesene tiež debutovať, vyjsť s niečím na verejnosť, byť uvedený do spoločnosti, „vyplávať na povrch“, vysvitnúť.
Kraj (Česko-Slovensko, 1960 – 1992)

Kraj bola najväčšia územnosprávna jednotka v Česko-Slovensku v rokoch 1960 až 1992 (v Česku až dodnes). Nadviazala na kraje z roku 1949 – pozri kraj (1949 – 1960).
10 krajov (pričom Praha a neskôr aj Bratislava mali zvláštne postavenie) bolo vytvorených zákonom o územnom členení štátu z 9. apríla 1960 č. 36/1960 v Česko-Slovensku s účinnosťou k 11. aprílu 1960 (pre územnú organizáciu národných výborov a ostatných štátnych orgánov od 1. júla 1960). Kraje sa delili na 108 okresov (z toho na Slovensku 3/4 kraje s 33/38 okresmi).
V Česku to boli tieto:
Na Slovensku boli tieto:
Na čele krajov naďalej stáli Krajské národné výbory. Kraje sa ďalej delili na okresy, ktoré spravovali Okresné národné výbory. 
Podrobnejšie sa postavením Slovenska a jeho orgánov v Česko-Slovensku venovala novoprijatá Ústava Československej socialistickej republiky vo svojej šiestej hlave (Ústava mala Prehlásenie a deväť hláv, schválená na celoštátnej konferencii KSČ 5.7. júla 1960 a následne Národným zhromaždením 11. júla 1960).
Ústavným zákonom SNR č. 43/1968 o hlavnom meste Slovenska Bratislave zo 14. marca 1968 s účinnosťou od 22. marca 1968 sa upravilo postavenie Bratislavy ako „hlavného mesta Slovenska“ (od 1. 1. 1969 „hlavné mesto SSR“) a samostatnej územnosprávnej jednotky na úrovni kraja (čo platí až dodnes). Zákon bol novelizovaný s účinnosťou k 1. 8. 1971 v zmysle zákona o československej federácii.
Podobné zvláštne postavenie ako Praha a Bratislava mali istý čas aj Brno (1969 – 1971), Ostrava (1. 7. 1969 – 1971) a Plzeň (1. 7. 1969 – 1971).
Slovensko.
Členenie na kraje bolo na Slovensku zrušené zákonom SNR č.71/1969 o územnom členené SSR zo 17. 6. 1969 s účinnosťou od 1. 7. 1969, podľa ktorého sa Slovensko členilo už na 37 okresov, pričom územie Bratislavy tvorilo samostatnú územnú jednotku. Zákonom č. 130/1970 Zb. o územnom členení SSR z 28. 12. 1970 a zákonom č. 131/1970 Zb. o zriadení KNV v SSR sa znova vytvorili kraje Západoslovenský, Stredoslovenský a Východoslovenský, pričom hlavné mesto SSR Bratislava sa nestalo súčasťou Západoslovenského kraja.
Právomoci Krajských národných výborov prešli "zákonom o obecnom zriadení" č. 369/1990 Zb. zo dňa 9. septembra 1990 na obce. Krajské zriadenie bolo na Slovensku napokon zrušené zákonom č. 517/1990 Zb. o územnom a správnom členení Slovenskej republiky z 22. novembra 1990 s účinnosťou od 19. decembra 1990 (zrušený "zákonom o územnom a správnom usporiadaní Slovenskej republiky" č. 221/1996 Z.z., účinný od 24. júla 1996). 
Česko.
V Česku pôvodný zákon o územnom členení štátu z roku 1960 platil naďalej, preto tam formálne vyššie uvedené socialistické kraje ako územné jednotky existovali aj naďalej súbežne s neskôr novovytvorenými samosprávnymi krajmi. Toto členenie bolo úplne eliminované dňom 1. januára 2021.
Štefan Sečka

Mons. ThDr. Štefan Sečka, PhD. (* 6. júl 1953, Spišský Štvrtok† 28. október 2020, Levoča) bol slovenský rímskokatolícký diecézny biskup Spišskej rímskokatolíckej diecézy.
Životopis.
Maturoval v roku 1971 na SVŠ v Spišskej Novej Vsi. Ordinovaný bol 6. júna 1976. Pôsobil ako kaplán v Spišskej Novej Vsi (19781980) a v Dolnom Kubíne (19801984). V roku 1984 sa stal správcom farnosti v Liptovských Revúcach a v roku 1990 vicerektorom Kňazského seminára biskupa Jána Vojtaššáka a odborným asistentom na Teologickom inštitúte Cyrilometodskej bohosloveckej fakulty UK v Bratislave. Za pomocného biskupa spišskej diecézy ho vymenoval pápež Ján Pavol II. dňa 28. júna 2002 a zveril mu titulárne sídlo Sita. 
Vysvätený na biskupa bol 27. júla 2002 v Spišskej Kapitule v Spišskom Podhradí. Hlavným konsekrátorom bol vtedajší spišský diecézny biskup Mons. František Tondra. Spolusvätiteľmi boli Mons. Henryk Józef Nowacki, apoštolský nuncius v SR a Mons. Alojz Tkáč, košický arcibiskup metropolita.
Dňa 4. augusta 2011 bol vymenovaný pápežom Benediktom XVI. za nástupcu Mons. Františka Tondru na spišskom biskupskom stolci. Úrad spišského diecézneho biskupa kánonicky prevzal 10. septembra pri svätej omši v Katedrále svätého Martina v Spišskej Kapitule. Jeho biskupským heslom je: „Crux Christi perficiat nos“ (Kristov kríž nech nás zdokonalí).
Dňa 24. júna 2020 na Slávnosť Narodenia sv. Jána Krstiteľa v Katedrále sv. Martina v Spišskej Kapitule spolu s apoštolským nunciom na Slovensku Mons. Giacomom Guidom Ottonellom a emeritným spišským pomocným biskupom Mons. Andrejom Imrichom vysvätil nového spišského pomocného biskupa Mons. Jána Kuboša.
Dňa 28. októbra 2020 o tretej ráno zomrel v levočskej nemocnici po dlhodobých zdravotných problémoch so srdcom a krátkej hospitalizácii. Pochovaný bol 3. novembra 2020 v blízkosti Katedrály sv. Martina na Spišskej Kapitule, pohrebné obrady vykonal 
bratislavský arcibiskup-metropolita Mons. Stanislav Zvolenský, vtedajší predseda Konferencie biskupov Slovenska.
Andrej Imrich

Mons. Andrej Imrich (* 9. január 1948, Mníšek nad Popradom) je emeritný spišský pomocný biskup.
Kňaz.
Kňazskú vysviacku prijal 8. júna 1974 v Dóme sv. Martina v Bratislave pre pastoračnú službu Spišskej diecézy. Vysvätil ho Mons. Július Gábriš, trnavský apoštolský administrátor. 
V rokoch 1974 - 1977 bol kaplánom v Rabči, 1977 - 1980 kaplánom v Dolnom Kubíne, 1980 - 1983 kaplánom v Spišskej Novej Vsi. Dňa 15. októbra 1983 bol vymenovaný za farského administrátora v Zázrivej a 1. februára 1985 v Trstenej. Nový diecézny biskup Spišskej diecézy Mons. František Tondra ho 1. novembra 1989 vymenoval za generálneho vikára a neskôr za farského administrátora v Spišskom Podhradí.
Biskup.
Dňa 4. júna 1992 bol pápežom sv. Jánom Pavlom II. vymenovaný za pomocného biskupa Spišskej diecézy a titulárneho biskupa sídla Castellum Titulianum. Biskupskú vysviacku prijal 11. júla 1992 v Spišskom Podhradí – Spišskej Kapitule. Vysvätil ho Mons. František Tondra, spišský diecézny biskup spolu s Mons. Giovannim Coppom, apoštolským nunciom v Česko-Slovensku a Mons. Jánom Sokolom, trnavským arcibiskupom a metropolitom Slovenska. Za biskupské heslo si zvolil "Metanoia, oboedientia et spes - Pokánie, poslušnosť a nádej." 
Po nástupe do úradu nového spišského diecézneho biskupa Mons. Štefana Sečku bol opäť 12. septembra 2011 potvrdený v úrade generálneho vikára Spišskej diecézy. 
16. októbra 2014 bol slávnostným kazateľom na Trnavskej novéne v Bazilike sv. Mikuláša v Trnave, kde predniesol kázeň na tému "Panna Mária verne stála pod krížom." 
Dňa 15. októbra 2015 pápež František prijal jeho zrieknutie sa úradu pomocného biskupa Spišskej diecézy a stal sa emeritným biskupom.
Vladimír Filo

Mons. Doc. ICLic. PhLic. Vladimír Filo (* 15. január 1940, Gáň – † 18. august 2015, Nitra) bol slovenský rímskokatolícky duchovný, emeritný biskup rožňavský.
Životopis.
Vladimír Filo študoval na Rímskokatolíckej cyrilometodskej bohosloveckej fakulte v Bratislave. Za kňaza bol vysvätený 25. júla 1962. Pôsobil ako kaplán postupne v Senci, Trnave, Kolárove a Nových Zámkoch. V roku 1966 bol ustanovený za ceremonára na biskupskom úrade v Trnave. Odtiaľ, v roku 1968, bol vyslaný na štúdiá do Ríma. Od roku 1976 bol správcom farnosti Veľký Cetín. Za pomocného biskupa trnavskej arcidiecézy ho vymenoval pápež Ján Pavol II. dňa 17. marca 1990 a zveril mu titulárne sídlo Thucca v Mauritánii. Vysvätený na biskupa bol 16. apríla 1990 v Trnave. V rokoch 1990 a 1991 bol rektorom Kňazského seminára Sv. Cyrila a Metoda v Bratislave a od roku 1990 do 1998 prednášal ako profesor cirkevné právo na Rímskokatolíckej cyrilometodskej bohosloveckej fakulte Univerzity Komenského v Bratislave. Súčasne od roku 1992 vykonával funkciu súdneho vikára cirkevného súdu. Bol tiež predsedom Slovenskej liturgickej komisie.
Biskup.
23. novembra 2002 bol menovaný za biskupa koadjútora pre rožňavskú diecézu. Po nástupe do funkcie k jeho hlavným úlohám mala patriť správa ekonomických záležitostí diecézy a dokončenie reštitúcií. Dňa 27. decembra 2008 pápež Benedikt XVI. prijal rezignáciu biskupa Eduarda Kojnoka a Vladimír Filo sa automaticky stal diecéznym biskupom. Do úradu bol slávnostne inaugurovaný 28. januára 2009.
V júli 2013 požiadal biskup Filo saleziánov, aby opustili Rožňavu i celú diecézu. Dôvody odmietol uviesť. Saleziáni tak po 23 rokoch odišli a diecéza zostala tri roky jedinou z rímskokatolíckych diecéz na Slovensku bez ich pôsobenia. Do Rožňavy sa opätovne vrátili v septembri 2016.
Pri príležitosti dovŕšenia 75. roku života požiadal pápeža Františka v súlade s Kódexom kánonického práva o uvoľnenie z postu biskupa. 21. marca 2015 jeho odstúpenie pápež František prijal a za jeho nástupcu vymenoval Stanislava Stolárika, dovtedajšieho pomocného biskupa košickej arcidiecézy. Biskupa Vladimíra Fila poveril ako apoštolského administrátora diecézy až do prevzatia diecézy novomenovaným biskupom. Na sviatok patróna diecézy sv. Jána Nepomuckého 16. mája 2015 bol novomenovaný biskup slávnostne uvedený do úradu a Vladimír Filo sa stal emeritným diecéznym biskupom Rožňavskej diecézy.
Vladimír Filo zaopatrený kresťanskými sviatosťami umrel 18. augusta 2015 o 22. hodine a 20. minúte v nitrianskej nemocnici. Posledná rozlúčka sa konala v Trnave, v katedrále sv. Jána Krstiteľa 24. augusta 2015. Následne bol, podľa vlastného želania pochovaný vo svojej rodnej obci Gáň.
Bitová rýchlosť

Bitová rýchlosť (bit rate alebo bitrate) udáva, aký objem informácie sa prenesie za jednotku času. Základnou jednotkou bitovej rýchlosti je bit za sekundu (bit/s, b/s, alebo anglicky bps = bits per second). Jednotka udáva, koľko bitov informácie je prenesených za jednu sekundu. Bitrate teda neznamená rýchlosť v zmysle vzdialenosť/čas, ale počet bitov/čas, (prenosová rýchlosť, alebo kapacita).
Poznámky k použitiu.
Formálna skratka "bit per second" je "bit/s" (nie "bits/s"). V menej formálnych kontextoch sa často používajú skratky "b/s" či "bps", hoci sa tým riskuje zámena s "bytes per second" ("B/s"). Ešte menej formálne je vypustenie "per second", kedy sa používa "128 kilobitový audio stream" alebo "100 megabitová sieť".
Použitie "Bitrate" je niekedy zameniteľné s "baud rate", a to v "iba" prípade, že sa každý bit vyskytuje v jednotkovom intervale.
Pre väčšie bit rate sa používajú prefixy SI sústavy, "nie" binárne prefixy:
V bajte (strojovej slabike) sa typicky nachádza osem bitov (preto sa jej hovorí aj "oktet"), ale rýchlosť toku dát v komunikáciách sa takmer nikdy neoznačuje ako bajty za sekundu s výnimkou "prenosových rýchlostí" diskových a pamäťových V/V zariadení.
Na konverziu z bajtov za sekundu na bity za sekundu stačí údaj jednoducho vynásobiť ôsmimi. Na prevod opačným smerom vydeliť ôsmimi.
Pri použití binárnych prefixov je iná konverzia bit rate (výrazy kibi-, mibi-, atď. "nie sú" preklepy):
Príklady.
Pri použití stratovej kompresie na audiovizuálne dáta sa prejavia rozdiely v porovnaní s originálnym signálom vo forme kompresných artefaktov.
Či a do akej miery budú mať tieto artefakty subjektívnu kvalitu pri vneme, závisí na použitej kompresnej schéme, výpočtovej sile kódovača, charekteristiky vstupných dát a miere oboznámenia poslucháča s artefaktami; experti môžu zachytiť artefakty v mnohých prípadoch, keď ich priemerný poslucháč nerozozná.
Bitrate v tomto použití znamená približne "minimum" pri ktorom by "priemerný poslucháč" (pri použití vyspelých kompresných schém) nezachytil významné zhoršenie od referenčného štandardu:
Poznámky.
Pokrok v technológii spôsobuje, že "skutočná" bitrate, použitá niektorými referenčnými zariadeniami, je významne vyššia ako minimum. Napríklad:
Bit rate sa pre rôzne aplikácie môže v dôsledku vývoja nových kodekov a zvyšovania výpočtovej rýchlosti počítačov znižovať. Napríklad dekódovanie pokročilého kodeku, ktorý potrebuje nižší dátový tok oproti svojej staršej verzii si vyžaduje vyšší výpočtový výkon na dekódovanie. Novšia generácia počítačov však takýto výpočet zvládne za kratší čas.
Externé odkazy.
Pomôcka na jednoduchú konverziu z kbit/s na MB/h, GB/day, TB/month, ...